钦定古今图书集成/历象汇编/庶征典/第160卷 > 《管窥辑要》 > 《白玉琯赋》王起
## 钦定古今图书集成/历象汇编/庶征典/第160卷 > 《管窥辑要》 > 《白玉琯赋》王起

“玉琯绝伦，受之于神，希夷感化，皎洁含贞，既比德而
为美，亦谐音而可珍。肇自敻绝，发兹璘玢，匪剖石于
和氏，乃成器于《羽人》。伊昔帝乡所传，王室，未献，虹彩
潜射，蜺旌并建，鸾鹤映之以生光，烟霞奏之以适愿。
同钧天之乐，灵境独闻；在层城之宫，人寰共远。”既而
舜德有感，王母来遇，献之皎皎，捧之峨峨，重华遂得
“其符瑞，百灵永谢其琢磨。”傥比以为笙，知凤吹之不
远；如秉之为笛，曷龙吟之足多。岂徒嘒嘒于兹竹，碌
碌于随和。若乃观其戾止，察其所以，质非竽籁，韵含
宫征。圆其表而合规，虚其中而通理。光连素手，虽提
握之不忘；色映丹唇，在吹嘘而成美。其舍也无声之
乐，其获也无疆之祉。虚而不屈，老氏之籥乍同；磨而
不磷，戎人之环孰比。况乎知白自守，无瑕可猜。色迷
琼树，影杂瑶台。怀清越之音，不求于扣；感馨香之德，
不召而来。固仙侣之所执，非玉人之取材。则知素琯
之祥，元理可察。将使律合于六，音，谐于八传。真人之
逸韵，资圣主之大戛。宜乎藏九重之深，为百代之钦。
腾辉烂烂，和俗愔愔。使伶伦之筒。自惭叶律。俾女史
之管。空愧“垂箴。”无以窥天之心。而忘至德之音。